തേങ്ങ പൊതിക്കുന്ന യന്ത്രം കണ്ടുപിടിച്ച് അഭിലാഷ് നീലേശ്വരം: തേങ്ങ പൊതിക്കുന്ന പുതിയയന്ത്രം നിര്മിച്ച് ചിറ്റാരിക്കാല് മുനയംകുന്നിലെ കാഞ്ഞമല അഭിലാഷിെന്റ വേറിട്ട പരീക്ഷണം. യന്ത്രം ഉപയോഗിച്ചു മണിക്കൂറില് 1200 തേങ്ങ വരെ പൊതിക്കാം. തേങ്ങ പൊതിക്കാന് തൊഴിലാളികളെ ലഭിക്കാതെ ബുദ്ധിമുട്ടുന്ന കേരകര്ഷകര്ക്ക് സഹായമെന്ന നിലയിലാണ് അഭിലാഷ് ഇതു വികസിപ്പിച്ചത്. തേങ്ങ പൊതിക്കാന് ഒരു തൊഴിലാളിയെ നിയോഗിച്ചാല് ദിവസം 1500 മുതല് 2000 തേങ്ങ വരെ മാത്രമേ പൊതിക്കാന് സാധിക്കൂ. എന്നാല്, താന് നിര്മിച്ച യന്ത്രം ഉപയോഗിച്ചു ദിവസം 10000ത്തിലേറെ തേങ്ങ പൊതിക്കാമെന്നാണ് അഭിലാഷ് പറയുന്നത്. മൂന്നര വര്ഷത്തെ കഠിനപ്രയത്നത്തിനൊടുവിലാണ് യന്ത്രം നിര്മിക്കാന് സാധിച്ചതെന്നു അഭിലാഷ് പറഞ്ഞു. 7 എച്ച്.പി ഡീസല് എന്ജിന് ഉപയോഗിച്ചാണു യന്ത്രം പ്രവര്ത്തിക്കുന്നത്. ഒരു ലിറ്റര് ഡീസല്കൊണ്ടു യന്ത്രം നാല് മണിക്കൂര് പ്രവര്ത്തിപ്പിക്കാം. ഒരു തേങ്ങ പൊതിക്കാന് ഒരു രൂപയാണു കര്ഷകരില്നിന്ന് ഈടാക്കുന്നത്. യന്ത്രം തോട്ടത്തില് കൊണ്ടുവന്നു പൊതിച്ചുനല്കും. യന്ത്രം വാഹനത്തില് കയറ്റാനും ഇറക്കാനും പ്രത്യേക സംവിധാനം ഒരുക്കിയിട്ടുണ്ട്. ആളുകളുടെ സഹായമില്ലാതെയാണു അഭിലാഷ് യന്ത്രം വാഹനത്തില് കയറ്റുന്നതും ഇറക്കുന്നതും. തേങ്ങ പൊതിക്കാന് ഒട്ടേറെ കര്ഷകരാണു ഇപ്പോള് അഭിലാഷിനെ തേടിയെത്തുന്നത്. കണ്ണൂര്കാസര്കോട് ജില്ലകളുടെ വിവിധ ഭാഗങ്ങളിലായി ലക്ഷക്കണക്കിനു തേങ്ങ ഇതിനകം യന്ത്രമുപയോഗിച്ചു പൊതിച്ചതായി അഭിലാഷ് പറഞ്ഞു. ഫോണ്: 9656204650.